केरल में कोरोना वायरस के 28,798 मामले सामने आये, और 151 लोगों की मौत
केरल में बुधवार को कोरोना वायरस संक्रमण के 28,798 नये मामले दर्ज किये गये जबकि 35,525 और लोग स्वस्थ हुए, वहीं और 151 लोगों की मौत हो गई। सरकार ने बताया कि राज्य में अभी 2,48,526 लोगों का इलाज चल रहा है।
तिरुवनंतपुरम: केरल में बुधवार को कोरोना वायरस संक्रमण के 28,798 नये मामले दर्ज किये गये जबकि 35,525 और लोग स्वस्थ हुए, वहीं और 151 लोगों की मौत हो गई। सरकार ने बताया कि राज्य में अभी 2,48,526 लोगों का इलाज चल रहा है। उसने कहा कि राज्य में मामलों की कुल संख्या 23,94,363 पर पहुंच गई जबकि इस महामारी से स्वस्थ होने वाले लोगों की संख्या 21,67,596 हो गई है। पिछले 24 घंटे में 1,44,372 नमूनों की जांच की गई और संक्रमण की दर 19.95 है। मलप्पुरम में आज सबसे अधिक 4751 मामले, एर्नाकुलम में 3444, पलक्कड़ में 3038 और कोल्लम में 2886 मामले सामने आये। वहीं भारत अमेरिका के बाद कोविड-19 टीकों की 20 करोड़ से अधिक खुराक लगाने वाला दुनिया का दूसरा देश बन गया है। यह जानकारी केंद्रीय स्वास्थ्य मंत्रालय ने बुधवार को दी। मंत्रालय ने बताया कि भारत ने 130 दिन में यह टीकाकरण पूरा किया वहीं अमेरिका ने 124 दिन में इतने लोगों को टीका लगाया। ‘अवर वर्ल्ड इन डाटा’ बेवसाइट और अन्य कई स्रोतों पर उपलब्ध आंकड़ों के अनुसार कोविड-19 टीकाकरण व्यापक रूप से करने वाले अन्य प्रमुख देशों में ब्रिटेन भी शामिल है जिसने 168 दिन में 5.1 करोड़ लोगों को कोविड टीका लगाया है।वहीं ब्राजील में 128 दिन में 5.9 करोड़ लोगों को और जर्मनी में 149 दिन में 4.5 करोड़ लोगों को टीके की खुराक दी जा चुकी है। मंत्रालय के अनुसार भारत में सुबह 7 बजे तक उपलब्ध आंकड़ों के अनुसार टीकाकरण अभियान के 130वें दिन 20 करोड़ से अधिक लोगों (20,06,62,456) का टीकाकरण हो चुका है। इनमें 15,71,49,593 लोगों को टीके की पहली खुराक और 4,35,12,863 को दूसरी खुराक लग चुकी है।मंत्रालय ने कहा कि देश में अब तक 45 वर्ष से अधिक उम्र के 34 प्रतिशत से अधिक लोगों ने कोविड-19 टीके की कम से कम पहली खुराक लगवा ली है। इसी तरह देश में 60 वर्ष से अधिक उम्र की 42 फीसदी से अधिक आबादी कम से कम पहला टीका लगवा चुकी है। देश में कोविड-19 टीकाकरण की शुरुआत प्रधानमंत्री नरेंद्र मोदी ने 16 जनवरी को की थी। ये भी पढ़ें